श्रेयस अय्यर

याआधी फारुख इंजिनियर, सौरव गांगुली आणि व्हीव्हीएस लक्ष्मण या भारतीय खेळाडूंनी इंग्लंडंमधल्या काऊंटी क्रिकेटमध्ये लँकेशायरच्या संघाचं प्रतिनिधित्व केलं होतं. त्यामुळे लँकेशायरसोबत खेळण्याची संधी मिळणं हा बहुमान असल्याचं श्रेयसनं म्हटलं आहे. 

26 वर्षांच्या श्रेयसनं आजवर 21 वन डे आणि 29 ट्वेन्टी20 सामन्यांत भारताचं प्रतिनिधित्व केलं आहे. नुकतंच इंग्लंडविरुद्ध अहमदाबादमध्ये झालेल्या ट्वेन्टी20 मालिकेत श्रेयसनं 40.33 च्या सरासरीनं 121 धावा केल्या होत्या. त्यात पहिल्या सामन्यात त्यानं 48 चेंडूंमध्ये 67 धावांची खेळी केली होती. 

आयपीएलच्या गेल्या मोसमात त्याच्याच नेतृत्त्वाखाली दिल्ली कॅपिटल्सच्या संघानं फायनल गाठली होती. त्यानंतर श्रेयसच्या कारकीर्दीचा आढावा घेणारा हा लेख आम्ही प्रकाशित केला होता. त्यातला हा काही संपादित भाग

दोन वर्षांपूर्वीचा हा प्रसंग. तारीख- बुधवारची दुपार. आयपीएलचा हंगाम सुरू होता. दिल्ली कॅपिटल्स संघाने पत्रकार परिषद आयोजित केलेली. आयपीएलमध्ये एकामागोमाग एक मॅचेस सुरू असतात. खेळाडूंचं हॉटेल, विमानतळ, स्टेडियम अशी कसरत सुरू असते. यामध्ये पत्रकार परिषद कशा... आणखी 4000 वर्णांसाठी लेख सुरू ठेवा:
ला असा प्रश्न अनेकांना पडला. 

या पत्रकार परिषदेत व्यासपीठावर गौतम गंभीर, रिकी पॉन्टिंग आणि श्रेयस अय्यर होता. गंभीरने वैयक्तिक प्रदर्शन लौकिकासारखं होत नसल्याने कर्णधारपद सोडून देण्याचा निर्णय जाहीर केला. श्रेयस अय्यर संघाचा नवा कर्णधार असेल असंही त्या परिषदेत घोषित करण्यात आलं. त्यावेळी दिल्लीची गुणतालिकेत तळापर्यंत घसरण झाली होती. 

हंगामाच्या मध्यात, गौतम गंभीरने कर्णधारपद श्रेयस अय्यरकडे सोपवलं होतं.

गंभीर आणि पॉन्टिंग या दोन माजी अनुभवी खेळाडूंनी श्रेयस कर्णधारपदाची जबाबदारी योग्य प्रकारे हाताळू शकतो असं सांगितलं. गंभीरने हंगामाच्या मध्यात कर्णधारपद सोडणं ही मोठी बातमी होती. कारण तांत्रिकदृष्ट्या गंभीरच्या नेतृत्वासंदर्भात कुठेच काही चर्चा नव्हती. 

टीम इंडियाचा माजी सलामीवर, भरवशाचा बॅट्समन, आयपीएल विजेता कर्णधार अशी सशक्त गोष्टी गंभीरच्या नावावर होत्या. मात्र गंभीरने स्वेच्छेने बाजूला होण्याचा निर्णय घेतला. मात्र श्रेयससारख्या युवा खेळाडूकडे कर्णधारपदाचा काटेरी मुकूट सोपवणं ही त्याहून मोठी बातमी होती. पण दिल्लीने हा धाडसी निर्णय घेतला होता. 

दोनच दिवसात दिल्लीचा मुकाबला कोलकाताशी झाला. दिल्लीच्या फिरोझशाह कोटला मैदानावर झालेल्या लढतीत श्रेयसच्या नेतृत्वाखाली खेळणाऱ्या दिल्लीने कोलकातावर 55 रन्सने विजय मिळवला. श्रेयसने 40 बॉलमध्ये 3 चौकार आणि 10 षटकारांसह नाबाद 93 रन्सची वेगवान खेळी साकारत संघाच्या विजयाच मोलाची भूमिका बजावली. दिल्लीने 219 रन्सचा डोंगर उभारला. कोलकाताला 164 रन्समध्ये रोखलं. 

मॅचपूर्वी श्रेयस म्हणाला होता- आमच्या संघात क्षमता आहे. बॅटिंग-बॉलिंग-फिल्डिंग तिन्ही आघाड्यांवर एकत्रितपणे आम्ही सर्वोत्तम प्रदर्शन करू शकलेलो नाही. गौतम गंभीर हा आयपीएल विजेता कर्णधार आहे. गंभीर आणि पॉन्टिंग ही अनुभवी जोडगोळी मला मार्गदर्शनासाठी मिळते आहे हा माझा सन्मान आहे. 

दिल्लीची कर्णधारांची परंपरा

सातत्याने खेळाडू, कर्णधार आणि सपोर्ट स्टाफ यामध्ये घाऊक बदल करणारा संघ अशी दिल्लीची ओळख होती. श्रेयसआधी वीरेंद्र सेहवाग, गौतम गंभीर, दिनेश कार्तिक, जेम्स होप्स, महेला जयवर्धने, रॉस टेलर, डेव्हिड वॉर्नर, केव्हिन पीटरसन, जेपी ड्युमिनी, झहीर खान, करुण नायर यांनी दिल्लीचं नेतृत्व केलं आहे. दिल्लीचं नेतृत्व करणारा श्रेयस हा बारावा कर्णधार आहे.  

श्रेयस अय्यर सहकारी पृथ्वी शॉ, ऋषभ पंत आणि शिखर धवन...